
TECHNINĖ SPECIFIKACIJA

Dezinsekcijos, deratizacijos, dezinfekcijos ir kitos sanitarinės paslaugos (toliau – Paslaugos) turi būti teikiamos Šiaulių rajono ugdymo įstaigoms (toliau – Įstaiga) vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu, Privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašo, patvirtinto Lietuvos Respublikos sveikatos apsaugos ministro 2009 m. vasario 2 d. įsakymu Nr. V-55 „Dėl Privalomojo profilaktinio aplinkos kenksmingumo pašalinimo (dezinfekcijos, dezinsekcijos, deratizacijos) tvarkos aprašo patvirtinimo“ nustatyta tvarka ir Lietuvos higienos norma HN 90:2011 „Dezinfekcijos, dezinsekcijos ir deratizacijos bendrieji saugos reikalavimai“, patvirtinta Lietuvos Respublikos Sveikatos apsaugos ministro 2011 m. balandžio 7 d. įsakymu Nr. V-327 bei paslaugų teikimą reglamentuojančiais teisės aktais.
Dezinfekcija – dezinfekcija daugelio arba visų mikroorganizmų, išskyrus kai kurias bakterijų sporas, sunaikinimas aplinkoje fizinėmis ir cheminėmis priemonėmis.
Dezinsekcija (nariuotakojų kontrolė) – priemonių kompleksas apimantis profilaktiką, nariuotakojų stebėjimą, atbaidymą, naikinimą, naudojant specialius metodus ir priemones
Deratizacija (graužikų kontrolė) – priemonių kompleksas, apimantis profilaktiką, graužikų stebėjimą, atbaidymą, naikinimą naudojant specialius metodus ir priemones.
1. Tiekėjas, atliekantis Paslaugas, turi turėti licenciją kenkėjų kontrolės Paslaugoms vykdyti.
2. Vykdyti nuolatinį kenkėjų monitoringą ir identifikaciją (nustatyti kenkėjų užkrėstus plotus ir kenkėjų rūšį).
3. Savo medžiagomis atlikti patalpų deratizaciją, dezinsekciją, dezinfekciją ir kitų kenkėjų rūšių naikinimą.
4. Užvesti (jeigu toliau-Įstaiga neturi) ir pildyti graužikų kontrolei skirtą dokumentaciją, atlikti inspektavimą bei teikti rekomendacijas, siekiant efektyvios kenkėjų kontrolės.
5. Atlikti Paslaugas Įstaigos nurodytu adresu ir su Įstaiga suderintu laiku. 
6. Paslaugos turi būti atliekamos periodiškai, bet ne rečiau kaip vieną kartą per mėnesį, ne vėliau kaip per 2 darbo dienas nuo užsakymo pateikimo.
7. Esant skubiam iškvietimui Tiekėjas privalo atvykti ir teikti paslaugas ne vėliau kaip per 4 darbo valandas.
8. Jeigu paslaugų teikimo metu arba priimant suteiktas Paslaugas nustatoma, kad jos neatitinka techninėse specifikacijose nustatytų reikalavimų, Įstaigos turi teisę pareikalauti, kad Tiekėjas savo lėšomis ir be papildomo atlygio pašalintų nustatytus trūkumus.
9. Tiekėjas privalo pradėti trūkumų šalinimą ne vėliau kaip per 5 darbo dienas nuo Įstaigos rašytinio pranešimo gavimo ir pašalinti juos per 2 darbo dienas, jeigu šalys raštu nesusitaria dėl kito termino.
10. Jeigu Tiekėjas per nustatytą terminą trūkumų nepašalina arba pašalina juos netinkamai, Įstaigos turi teisę:
· atsisakyti priimti netinkamai suteiktas paslaugas;
· reikalauti pakartotinai suteikti paslaugas tinkamai Tiekėjo sąskaita;
· pavesti trūkumų šalinimą trečiajam asmeniui Tiekėjo sąskaita, jei tai numatyta sutartyje;
· taikyti sutartyje nustatytas netesybas ir (ar) kitas sutarties vykdymo užtikrinimo priemones.
11. Naudojamos cheminės medžiagos ir biocidai turi būti saugūs žmonių sveikatai bei aplinkai. Jie turi būti registruoti Lietuvos Respublikoje. 
12. Tiekėjas privalo savo lėšomis surinkti ir utilizuoti visas Paslaugų teikimo metu susidariusias pavojingas atliekas (pavyzdžiui, nugaišusius graužikus ar tuščias pakuotes).
13. Atlikus Paslaugas, ne vėliau kaip iki kito mėnesio 5 dienos pasirašomas atliktų Paslaugų aktas bei pateikiama sąskaita – faktūra per Sąskaitų administravimo bendrąją informacinę sistemą SABIS, pasiekiamą adresu https://sabis.nbfc.lt/ .
14. Teikiant Paslaugas turi būti laikomasi saugaus darbo reikalavimų. Už darbų saugą atsakingas pats Paslaugos tiekėjas.
15. Paslaugos pradedama teikti nuo Sutarties pasirašymo dienos (antrosios Šalies pasirašymo dieną). Paslaugos teikimo terminas – 30 mėnesių. Vasaros laikotarpiu, kada Įstaigos nedirba, Paslaugos neteikiamos.
______________________
